Hatvanmillió forintot adnának sikerdíjként
Ismét napirendre került a Futura, illetve a szennyvíztisztító-beruházással kapcsolatos sikerdíj a képviselõ-testület legutóbbi, rendkívüli ülésén.
Az önkormányzat még 2008 novemberében kötött megbízási szerzõdést az Inventio Consulting Kft.-vel a Futura pályázatkészítési feladataival kapcsolatosan. Ennek egy pontja tartalmazza, hogy a cég a megítélt támogatási összeg arányában sikerdíjra jogosult. A megállapodásban rögzítették továbbá, hogy a sikerdíj a kedvezõ támogatói döntés idõpontjában esedékes. Ám a szerzõdésben foglaltak ellenére a sikerdíjra vonatkozó számlát elsõ alkalommal 2012. áprilisi keltezéssel állította ki a társaság, ezért azt az önkormányzat számlamódosításra irányuló kérelemmel visszaküldte. Másodízben egy hónappal késõbb érkezett meg a számla. Ezt is visszaküldték a helytelen kiállítás miatt. Ugyanezen szerzõdés alapján ez év januárjában ismét számlát állított ki a cég mintegy bruttó 40 millió forintos sikerdíjra. Ezt szintén visszaküldte a város az elõzõekhez hasonló hivatkozással.
A másik vitatott sikerdíjas számla a szennyvíztelep bõvítését célzó projekttel kapcsolatos. Ezen pályázatkészítési feladatok ellátására 2008 januárjában kötött szerzõdést az önkormányzat az Inventio kft.-vel. A városháza szerint ebben a megállapodásban is rögzítették, hogy a sikerdíj a kedvezõ támogatói döntés idõpontjában esedékes. A megbízási szerzõdéshez kapcsolódóan elsõ ízben sikerdíj jogcímen bruttó 1,5 milliót utalt át az önkormányzat a cégnek 2009 júniusában. A további, bruttó 66,6 milliós számla ez év januárjában érkezett meg a hivatalába. Ezt a szerzõdésben rögzített feltételekre hivatkozva visszaküldték, mivel a projekttel kapcsolatos támogatói levél kelte 2011 áprilisa volt.
A polgármester szerint azóta a városháza és az Inventio álláspontja közeledett egymáshoz a követelések kölcsönös csökkentésével, így egyezséggel kívánják rendezni az ügyet. Az Inventio vezetõjével lezajlott elõzetes egyeztetések alapján a két pályázathoz kapcsolódó elmaradt fizetési kötelezettség elõreláthatólag nettó 60 milliójába kerül a városnak. Az önkormányzat éppen ezért idei költségvetésében elkülönítette már az összeget erre a célra.
A készülõ megállapodás szerint a 60 milliót két részletben egyenlítené ki a város. Felét ez év szeptember 20-ig, míg a fennmaradó részt 2014. március 20-ig. Azt is rögzítik, hogy az összeg kifizetése után a társaság a jövõben további követelést nem támaszt a várossal szemben a két pályázat kapcsán. A képviselõ-testület mostani döntésével felhatalmazta a polgármestert a megállapodás megkötésére.
mosonmagyaróvári hírek mosonmagyaróvári látnivalók Mosonmagyaróvár és környéke Mosonmagyaróvár futura